**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2012 metus lengvatą juridiniams asmenims, kurie vykdo tam tikrą veiklą Klaipėdos miesto istorinėse dalyse – UAB „Adrima“ (įm. k. 302479901), UAB „SOLARTA“ (įm. k. 242013440), UAB „EUROZONA“ (įm. k. 142178284) ir UAB „Agdus“ (įm. k. 302249779).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, ir veiklą, susijusią su menu, dailiaisiais amatais Klaipėdos miesto istorinėje dalyje (Senamiestyje).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2 – 235) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašas:

1.1. UAB „Adrima“ – tvarkos aprašo 2.4.1. punktas (mažos parduotuvėlės veikla adresu Tiltų g. 19, Klaipėda);

1.2. UAB „Agdus“ – tvarkos aprašo 2.4.2. punktas (mažos kavinukės veikla adresu Turgaus g. 23, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašas:

2.1. UAB „SOLARTA“ – tvarkos aprašo 2.4. punktas (dailės kūrinių eksponavimas ir meno dirbinių mažmeninė prekyba adresu Turgaus g. 9, Klaipėda);

2.2. UAB „EUROZONA“ – tvarkos aprašo 2.4. punktas veikla (antikvarinių daiktų mažmeninė prekyba adresu Didžioji Vandens g. 7–5, Klaipėda).

Šie juridiniai asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, vykdantiems Klaipėdos miesto istorinėje dalyje veiklą, skatinančią turizmą, taip pat vykdantiems veiklą, susijusią su menu, dailiaisiais amatais, etnografiniais verslais, būtų suteikta mokestinė lengvata, tuo paremiant vykdomą verslą Klaipėdos miesto Senamiestyje.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė išvadas, kad UAB „Adrima“, UAB „SOLARTA“, UAB „EUROZONA“ ir UAB „Agdus“ faktiškai vykdoma veikla atitinka patvirtintų NTM lengvatų teikimo tvarkų aprašų reikalavimus bei atitinka nereikšmingos pagalbos gavėjui keliamus reikalavimus.

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „Adrima“ su prašymu pateikė 2012 metų NTM deklaraciją, perduotą Klaipėdos apskrities VMI, kurioje deklaravo NTM sumą 1648 Lt (206000 Lt mokestinė vertė x 0,8 %). Lengvatos dydis – 50 proc., t.y. 824 Lt.

UAB „SOLARTA“ su prašymu pateikė 2012 metų NTM deklaraciją, perduotą Klaipėdos apskrities VMI, kurioje deklaravo NTM sumą 1600 Lt (200000 Lt mokestinė vertė x 0,8 %). Lengvatos dydis – 100 proc., t.y. 1600 Lt.

UAB „EUROZONA“ su prašymu pateikė 2012 metų NTM deklaraciją, perduotą Klaipėdos apskrities VMI, kurioje deklaravo NTM sumą 1168 Lt (146000 Lt mokestinė vertė x 0,8 %). Lengvatos dydis – 100 proc., t.y. 1168 Lt.

UAB „Agdus“ su prašymu pateikė 2012 metų NTM deklaraciją, perduotą Klaipėdos apskrities VMI, kurioje deklaravo NTM sumą 4286 Lt, už patalpas – kavinę adresu Turgaus g. 23 – 2912 Lt (364000 Lt mokestinė vertė x 0,8 %). Lengvatos dydis – 50 proc., t.y. 1456 Lt.

**6. Lėšų poreikis sprendimo įgyvendinimui.**

Pagal šį sprendimą dėl suteiktų nekilnojamojo turto mokesčio lengvatų asmenims Klaipėdos miesto savivaldybė į biudžetą negaus 5048 Lt pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą bei susijusią su menu. Neigiamos pasekmės nurodytos šio aiškinamojo rašto 6 dalyje.

Mokesčių skyriaus vedėja Jolanta Uptienė